Seun van Maria [Archive] - BibleForums Christian Message Board
BibleForums Christian Message Board > International Christian Family > Afrikaanse Lighuis > Apologetiek en Wetenskap > Seun van Maria
View Full Version : Seun van Maria
Dec 19th 2010, 09:53 AM
In plaas van "die eniggebore Seun van God" soos ons Hom bely, is Jesus nou vir Andries van Aarde "die seun van Maria" soos die Koran ook na Hom verwys. Hy het nie 'n pa gehad nie en baie oor die vaderfiguur gepeins en homself daarom as "die seun van God" beskou.
Dec 20th 2010, 05:33 AM
Ek wonder partykeer of hierdie mense nie net daarvan hou om hulle name in die nuus te sien nie.
Dec 20th 2010, 07:02 AM
Stem saam met Fila. Dit is gemors.
Hulle verlustig hulself in 'n orgie van "intellegente lastering".
Bid vir hulle, en leer jou kinders oor hierdie strominge - hulle maak die grond gelyk vir 'n wêreldse kerk van gelykheid, sonder Jesus - d.w.s. sonder 'n Deur na die hemel!
Dec 20th 2010, 07:18 AM
Mens lees hierdie stukkie raak en dan wonder mens, hoekom fokus Andries van Aarde so op die kontroverse en sensasionele, wat sou hy daarmee wou bereik, anders as om die leuen vastrap-plek te gee? Hy skyf...
'Die rol wat Josef as pa van Jesus in sekere dokumente speel, is deel van hierdie apologetiek. Geeneen van hierdie geskrifte, ingesluit dié in die Nuwe Testament, gaan terug tot die periode voor 70 nC nie. Sommige van hierdie geskrifte bevat verwysings na bewerings dat Jesus se verwekking as "illegitiem" beskryf kan word en dat Jesus gebore is in óf bedenklike óf goddelik geïnspireerde omstandighede. Onder eersgenoemde slaag daardie getuienis dat Maria se swangerskap die gevolg is van 'n verkragting deur 'n Romeinse soldaat, nie die toets van historiese waarskynlikheid nie. Buitendien verwys "illegitimiteit" in antieke tekste nie net net na seksuele aktiwiteit nie.'
Dit is vir enige gelowige nie eers 'n argument, wie Jesus is en hoekom Hy sondeloos gebore kon wees nie, want geen saad van 'n man sou Hom verwek nie en net 'n sondelose kon vir die sondiges sterf. Hy oorweeg nogal dat dit so kon wees, dat 'n Romeinse soldaat Maria 'moontlik' kon verkrag! In alle waarskynlikheid sou hy gekonfronteer word hieroor, is daar 'n uitkoms vir hom, want dit word nie verabsoluteer nie, maar die blote feit dat dit 'n moontlikheid kan wees, skreeu ten hemele...
Dec 20th 2010, 07:34 AM
Hy het gesê dat wanneer Hy kom sal sekeres sê Abba, maar Hy sal hulle nie ken nie.
Ek glo werklik dat die Antichris vanuit die kerk saal kom. Jy kan vir hierdie ou en sy trawante allerhande baadjies aantrek, maar hulle is lasterlik teenoor Jesus, daarom Antichristies - en hulle saal talle mense wat sonder anker ronddryf saamsleur na die verderf. Daarom moet ons ons kinders waarsku, en die Anker in hulle vestig.